**NOTA INFORMATIVĂ**

**la proiectul Hotărârii Guvernului cu privire la**

**modificarea Anexei nr. 2 a Hotărârii Guvernului**

**nr. 1024 din 6 septembrie 2016**

În conformitate cu propunerile Agenției Naționale de Asigurare a Calității în Învățământul Profesional (în continuare ANACIP), Ministerul Educației prezintă proiectul Hotărârii de Guvern cu privire la modificarea Anexei nr. 2 a Hotărârii Guvernului nr. 1024 din 6 septembrie 2016, *Cu privire la autorizarea de funcționare provizorie a școlilor doctorale și programelor de studii superioare de doctorat (ciclul III) în cadrul instituțiilor de învățământ superior, consorțiilor, parteneriatelor naționale și internaționale*.

**Argument.** În data de 31.03.2016 Consiliul de Conducere al ANACIP a autorizat funcționarea provizorie a programului de doctorat la specialitatea științifică 321.23 Cardiochirurgie (Procesul verbal nr. 7 din 31.03.2016) în cadrul *Școlii doctorale în domeniul științelor medicale* a consorțiului dintre instituția de învățământ superior *Universitatea de Stat de Medicină și Farmacie „N. Testemițanu” și Centrul Național de Sănătate Publică, Institutul Mamei şi Copilului, Institutul de Neurologie şi Neurochirurgie, Institutul de Cardiologie, Institutul de Ftiziopneumologie „Chiril Draganiuc”, Institutul de Oncologie, Spitalul Clinic Republican*. În procesul de elaborare a Anexei nr. 2 a Hotărârii de Guvern s-a comis o eroare și, ca urmare, a fost indicat programul de doctorat la specialitatea științifică 321.03 Cardiologie, ce a fost autorizat anterior prin Hotărârea de Guvern nr. 816 din 11.11.2015.

**Esența proiectului.** Proiectul prevede substituirea sintagmei 321.03 Cardiologie de la Subcategoria Ministerul Sănătății, poziția 1, coloana 5, prin sintagma 321.23 Cardiochirurgie.

**Argumentarea economico-financiară**. Corecțiile operate se încadrează în limita bugetului aprobat.

**Impactul proiectului**. Prin modificarea și completarea anexei nr. 2 a Hotărârii de Guvern nr. 1024 din 6 septembrie 2016 se va exclude dublarea programului de studii la specialitatea științifică 321.03 Cardiologie (aprobată prin Hotărârea de Guvern nr.816 din 11.11.2015) și acordarea autorizării de funcționare provizorie programului de studiu la specialitatea științifică 321.23 Cardiochirurgie (autorizat prin hotărârea Consiliului de Conducere al ANACIP din 31.03.2016, proces verbal nr.7), ce va oferi posibilitate Consorțiului vizat să organizeze studii superioare de doctorat la specialitatea menționată.

**Ministru Corina FUSU**